
Cum  jam  saep enumero  nriecum  reputassem,  quam 
mira  nobis  ac  paene  occulta  Entozoorum  vita  esse 
videatur,  tam  quod  ad  universam  eorum  formam, 
naturam  atque  vivendi  rationem  pertinet,  quam  quod 
spectat  ad  viin  ac  potestatem,  quam  in  eorum,  quae 
incolunt,  animalium  organa  habeant,  magnum  me  ac 
fere  incredibile  invasit  desiderium,  de  morbis,  quos 
illa  excitare  possunt,  et  quae  ipse  compererim,  et 
quae  a inultis  atque  praeclarissimis  viris  in  lucem 
prolata  sint,  colligendi  atque  ordine  describendi. 

Antequam  vero  rem  ipsam  aggredimur,  necesse 
est,  quaecunque  helminthes  hucusque  in  corpore  hu- 
mano repertae  sint,  enumeremus,  quibusque  in  locis 
potissimum  versentur,  paullulo  amplius  exponamus. 

Sunt  autem  fere  hae. 

Echinococcus  hominis  in  hominis  visceri- 
bus  et  praesertim  in  hepate  reperitur. 

C ysticercus  Cellulosae.  Hic  saepissime  in- 
ter fibras  musculares  suis  domesticae  et  aliorum 
quorundam  mammalium,  sed  interdum  etiam,  quam- 
vis rarissime,  in  iisdem  partibus,  nec  non  in  cere- 
bro hominis  invenitur. 

Cysticercus  visceralis  (Sp.  dub.)»  Non- 
nulli eum  se  vidisse  dicunt. 

Taenia  solium  in  hominis  intestinis  tenui- 
bus apud  Orientales  easque  nationes  est  obvia,  quae 
Germanicae  stirpi  adseriptae  sunt. 

Rothriocephalus  latus  ibidem  apud  hos  ho- 
mines, qui  stirpe  Romana  vel  Slavica  sunt 

Di  stoma  hepaticum  in  hominis  vesica  fel- 
lea diictibusque  biliferis,  nec  non  in  iisdem  parti» 
bus  omnium  fere  mammalium,  praesertim  ovis. 

Polys torna  venarum.  In  vena  tibiali  antica 
hominis  in  fluvio  lavantis  Cei.  Treutler  specimina 
duo  semel  tantum  reperit.  Quamquam  Cei.  Ru- 
dolphi  merito,  ut  mihi  quidem  videtur,  non  nisi 
Planariam  aliquam,  quod  genus  saepissime  sangui- 
nem sugit,  fuisse  existimat 

Trichocephalus  dispar  in  hominis  intesti- 
nis crassis,  praesertim  in  coeco  vulgatissimus. 

A scaris  lumbricoides  in  intestinis  tenuibus 
hominum  multorumque  mammalium. 

Ascaris  vermicularis  in  hominis  intestinis 
crassis,  praesertim  in  recto.  Homini  propria. 

Strongylus  Gigas  in  renibus  humanis  ulce- 
ribus affectis  ibidemque  ac  multis  aliis  in  locis 
mammalium. 

Pilaria  med  in  ensis  in  regionibus  terrae 
calidissimis  in  hominis  tela  cellulosa,  praesertim  iu 
pedibus  circa  malleolos,  praeterea  in  scroto  et  pe- 
ctore. Vir  III.  Mogin  hunc  vermem  sub  conjun- 

ctiva  oculi  Aethiopissae  cujusdam  in  insula  Domingo 
se  extraxisse  narrat. 

Filaria  bronchialis  a Treutlero  semel  in- 
venta in  humani  pulmonis  tuberculis  et  glandulis. 

Spiroptera  vesicae,  quam  in  hominis  vesica 
urinaria  exstitisse  Cei.  Bernett  dicit.  Quod  vero 
equidem  sciam,  apud  nos  nunquam  reperta. 

Quae  si  accuratius  contemplamur,  in  omnibus 
fer  me  corporis  humani  partibus  inveniri  diversa  En- 
tozoorum  genera  cognoscimus,  nisi  fortasse  splen, 
qui  ut  in  omnibus  animalibus,  ita  in  homine  quoque 
helminthibus  vacare  existimatur,  excipiendus  esse  vi- 
deatur. Saepissime  vero  interiores  tractus  intesti- 
nalis partes,  tenue,  crassum,  rectum  ab  his  vermibus 
incoluntur,  ita  ut  si  hae  partes  nimis  vermibus  im- 
pletae sint,  is  morbus  imprimis  helminthiasis  appel- 
letur; quum  in  aliis  humani  corporis  partibus  vel 
rarissime  adsint,  vel  num  adsint,  dilucide  iutelligi 
nequeat.  Considerantibus  vero  nobis,  qui  affectus 
in  singulis  organis  per  singula  entozoa  excitentur, 
initium  videtur  ab  iis  capiendum  esse,  qui  raro  tan- 
tum inveniuntur  medicosque  non  nisi  hac  raritate 
tangunt;  dein  vero  ii  tractandi  sunt,  quos  quotidie 
ante  oculos  habemus,  ac  remediis  diversissimis  sanare 
studemus. 

Maximum  ac  gravissimum  damnum,  quod  ab 
entozois  effici  putatur,  perforatio  est  intestinorum : 
quamquam  ego  certe  has  perforationes  non  ab  en- 
tozois effici,  sed  entozoa  tantum  per  tales  perfora- 
tiones alia  ratione  natas  prorepere  existimo.  Quis- 


10 


quis  enim  earum  helminthum,  quae  in  humano  cor- 
pore reperiuntur,  naturam  atque  indolem  novit,  is 
certe  hominis  intestina  per  illarum  proboscides,  se- 
tas  et  bothria  incitari  atque  irritari,  nequaquam  vero 
perforari  posse,  persuasum  habet.  Sane  quidem  il- 
lorum entozoorum , quae  in  animalibus  reperiuntur,  j 
nonnulla  videntur  hoc  efficere  posse,  ut  per  probo- 
scides fortioribus  uncinulis  exstructas  intestina  per- 
forentur,  attamen  hoc  tam  leniter  ac  sensim  tantum 
fit,  ut  animalia  nullum  inde  damnum  capiant.  Ita- 
que si  omnia  haec  bene  perpendimus  atque  compu- 
tamus, intestinorum  humanorum  perforationem  ne 
rarissimis  quidem  damnis,  per  hos  vermes  commo- 
tis, adnumerare  possumus;  quaecunque  enim  scri- 
ptores hucusque  protulerunt,  tamen  nihil  demonstra- 
runt, nisi  per  foramina  vel  incarceratis  et  gangrae- 
nosis herniis,  vel  aliis  quibusdam  inflammationibus  j 
propriis  effecta  vermes  provenisse.  Alterum  vero 
hoc  gravioris  videtur  momenti  esse,  per  quaedam  j 
entozoorum  genera  tubercula  et  aneurysmata  vel 
etiam  scirrhos  excitari:  quamquam  neque  Cei.  Ru-j 
dolplii  neque  alii  viri  docti  ullo  in  scirrho  unquam 
vermes  repererunt,  licet  aliae  partes  corporis  hoc  ! 
morbo  laborantis  vermibus  scatuerint.  Tubercula 
vero  et  aneurysmata  num  priora  vermibus  an  po- 1 
steriora  adsint,  vix  puto  posse  dijudicari,  etsi  ne- 
gari nequit  lias  telarum  degenerationes,  cum  jam  a j 
vermibus  incultae  sint,  citius  crescere  atque  augeri, 
quam  cum  vermibus  careant,  quia  illorum  vel  motui 
eae  corporis  partes,  quae  hoc  morbo  affectae  sunt, 

magis  etiam  irritantur,  vel  incrementis  necesse  fit, 
ut  novae  soboli  sedes  atque  habitaculum  paretur. 
Verum  tamen  Filaria  illa  emta,  quam  in  pulmonis 
humani  tuberculis  semel  tantum  Cei.  Treutlerus 
invenit,  equidem  compertum  non  habeo,  hosce  ver- 
mes in  hominum  tuberculis  et  aneurysmatibus  un- 
quam esse  repertos,  id  quod  in  animalibus,  quorum 
natura  corporis  anatomica  ab  homine  non  admodum 
discrepat,  minime  est  rarissimum.  Quamquam  his 
etiam  hydatidas  adnumerare  possumus,  quae  non 
tam  a vermibus  incoluntur  quam  e vermibus  consi- 
stunt, quaeque  in  hominibus,  licet  rarae  sint,  certe 
tamen  reperiuntur.  Num  vero  hae  hydatides  damna 
concitaverint,  et  qualia  ea  fuerint,  non  sane  potest 
dijudicari,  quia,  quae  raro  tantum  hucusque  inven- 
tae sunt,  non  in  vivis,  sed  in  mortuis  demum  cor- 
poribus exstiterunt;  unde  hoc  saltem  perspicitur,  af- 
fectus illos,  quum  antea  non  essent  cogniti,  aut  non 
admodum  graves  fuisse,  aut  certe  ab  aliis  non  satis 
discrepuisse.  Hoc  vero,  quod  hydatides  in  cerebro 
natae  hemicraniam,  vertiginem,  hemiplegiam,  alios- 
que  morbos  diros  procrearunt,  nullius  fere  momenti 
est,  cum  eosdem  etiam  per  inanimas  hydatidas  ex- 
citatos esse  constet.  Ceterum  per  cysticercum  et 
echinococcum,  quae  genera  hydatidum  in  hominibus 
reperiuntur,  quondam  vesicula  circumdati  itaque  a 
circumjacentibus  organis  separati  sunt,  haecce  or- 
gana vehementius  quam  per  solas  has  vesiculas 
posse  irritari,  veri  videtur  esse  dissimile,  si  quidem 
qui  in  ovibus  invenitur,  coenurus  vesicula  non  cir- 

cumdatus  morbos  effecit  haud  sane  leves.  Nec  uti 
tubercula  et  aneurysmata,  ita  hydatides  quoque  per 
helminthes  excitari,  sed  ipsos  hos  vermes  gignere 
videntur,  quoniam  saepissime  etiam  iis  carent. 

Pulmones  vermibus  impleti,  qui  quidem  mor- 
bus in  nonnullis  regionibus  epidemicus  est,  ad  me- 
dicinam veterinariam  pertinent. 

Saepius  vero,  etiamsi  admodum  raro,  destru- 
ctionem illam  renum  a strongylo  gigante  effectam 
invenimus,  quam,  quia  hic  vermis  non  nisi  in  reni- 
bus morbosis  inest,  priorem  quam  posteriorem  hoe 
morbo  adesse  verisimilius  est.  Attamen,  ubi  adest 
hic  strongylus  haud  dubie  gravissimos  inorbos  exci- 
tat et  abscessus,  quem  incolit,  quominus  sanetur, 
magnopere  impedit.  Adesse  eum  vix  puto  posse 
cognosci,  affuisse  et  plures  quoque  latere  fortasse 
ex  ejus  decessu  intelligitur.  Ceterum  hic  vermis, 
quem  in  hominibus  rarissime  tantum  reperiri  gaude- 
mus, quum  illis  vermibus,  qui  errantium  nomine 
comprehenduntur , adnumerandus  sit,  diversissima 
hominis  organa  vehementissime  irritare  potest  atque 
destruere.  Ratio  vero,  qua  sanari  possit,  certa  at- 
que propria,  quantum  equidem  compertum  habeo, 
nusquam  adhuc  inita  est  neque  commendata. 

Distomatis  hepatici,  quod  quamvis  rarissime  in 
humanis  hepatibus  et  ductibus  biliferis  repertum  est, 
eadem  fere  videtur  ratio  esse:  difficile  est  enim  di- 
stinguere ea  symptomata,  quae  a verme  excitantur, 
ab  bis,  quae  ab  universo  rnoibo,  qui  helminthi  na- 
scenti favet,  ci untu r. 

Jam  vero  nobis  contemplanda  sunt  symptomata 
ab  ejusmodi  helminthibus  commota,  quae  in  homi- 
nibus non  solum  frequenter  inveniuntur,  sed  etiam 
in  quibusdam  locis  epidemicae  sunt.  Quamobrem 
primum  in  morbos  animus  advertendus  est,  quos 
illae  efficiunt;  dein  vero,  qua  ratione  et  morbi  uni- 
versi et  singula  eorum  symptomata  sanentur,  consi- 
derandum est.  Antequam  vero  ea  entozoa,  quae  in 
universa  terra  vulgata  sunt,  aggredimur,  de  hel- 
minthe  quadam  regionibus  calidissimis  propria  dis- 
serere volumus,  quippe  quod  simplex  est  et  verbis 
paucis  potest  absolvi.  Filaria  medinensts,  si  hoc 
excipimus,  quod  interdum  etiam,  quamvis  raro,  in 
aliis  hominum  partibus  exstat,  praecipue  in  interiore 
pedis  q>arte  prope  malleolum  invenitur.  Quamquam 
insigni  est  longitudine,  tamen  non  semper  molestias 
profert,  sed  saepe  eo,  quod  eas  pedum  partes,  quae 
maxime  sunt  sensibiles  maximeque  eundo  moventur, 
locum  mutans  nervosque  amplectens  irritat,  vehe- 
mentissimos  dolores  ciere  potest.  Verumtamen  hujus 
partis  motionem,  etiamsi  summos  dolores  efficiat, 
non  impedire  putatur,  ita  ut,  qui  hac  helminthe  la- 
borant, non  claudicando  praesentiam  ejus  declarent. 
Crescit  per  plures  annos,  itaque  ad  vermes  maxime 
lictxoopiovg  pertinet;  ante  mortem  sensim  eum  locum 
relinquit,  quem  vivens  incolebat.  Hoc  in  eo  tra- 
ctando respiciendum  est,  quamdiu  enim  non  ipse 
vermis  se  locum  relicturum  esse  indicat,  omnis  sa- 
nandi conatus  non  vanus  solum,  sed  etiam  noxius 
est.  Sin  vero  vermis  ipse  locum,  per  quem  corpus 

humanum  relicturus  sit,  indicat,  qui  est  locus  duri- 
tie circumscripta  insignis,  hanc  duritiem  medica- 
mine aliquo  maturandam  esse  Kaerapferus  sua- 
det, ita  ut  vermis  suppuratione  perliciatur  sensim 
sensimque;  deprehensi  portio,  quanta  lenem  attractio- 
nem sequitur,  circa  ligulam  pollicaris  longitudinis 
rotatur,  et  epithemate  retinetur.  In  dies  ligula  ro- 
tatur, postquam  ulcus  pure  liberatum  est,  ita  ut 
major  semper  pars  vermis  circa  ligulam  circumvol- 
vatur. Plerumque  decimo  die  vermis  totus  extrahi- 
tur. Si  nimia  tractus  vehementia  vermis  abripitur, 
id  quod  facillime  fit,  in  internum  regressus  aegroto 
vehementiores  quam  antea  dolores  conciliat,  dum  de- 
nique profusiore  suppuratione  ejiciatur.  Sin  caute 
et  prospere  extractus  est,  ulcus  fistulosum  celerius 
sanatur,  quam  quis  possit  credere,  simplicissima  cura 
antiphlogistica. 

Jam  pervenimus  ad  eos  morbos  per  helminthes 
excitatos,  quibus  imprimis  apud  nos  helminthiasi 
nomen  est,  ubi  primum  universa  symptomata,  tum 
vero  affectus,  vel  per  certam  helminthum  speciem 
vel  per  casum  fortuitum  advenientes,  explicare  in 
animo  est.  Semper  tamen  hoc  tenendum  est,  non 
morbum  per  vermes,  sed  per  morbum  vermes  exi- 
stere,  et  per  hos  interdum  tantum  singulos  affectus, 
itaque  symptomatum  symptomata  effici.  Primum  i 
symptoma  topicum  tormina  appellamus,  praesertim 
in  regione  umbilicali,  quae  mox  prementia  sunt  co- 
lica. Hi  dolores  non  perpetui  sunt  saepiusque  in 
jejuno  tractu  intestinali  quam  in  eodem  cibis  jm- 

pleto  adsunt.  Cibi  blandi  dulcesque,  praecipue  lac, 
dolores  mitigant,  salsi  atque  acres,  quoniam  helmin- 
thes  turbant  atque  sollicitant,  vermibus  se  moventi- 
bus augent  atque  exacerbant.  Obvia  sunt  simul 
symptomata  multa  catarrho  gastrico  similia,  foetor 
oris,  sapor  putridus,  mox  fastidium  cibi,  mox  ni- 
mium desiderium,  mox  alvus  adstricta,  mox  diar- 
rhoea mucosa  et  singularia  quaedam  continens  gra- 
nula, in  qua  interdum  ovula,  interdum  vero  etiam 
vermes  vel  vermium  partes  reperiunturj  porro  ru- 
ctus, vomituritiones  vomitusque  vermium.  Ad  haec 
symptomata  conturbationes  adjiciendae  sunt,  quae 
oriuntur,  si  vermes  quasi  errantes  in  iis  organis 
vagantur,  quae  nec  pabulum  domiciliumque  ido- 
neum iis  offerunt,  nec  hospitis  talis  praesentiam 
sine  magno  detrimento  permittunt,  velati  oesopha- 
gus, antrum  Ili gh mori,  sinusque  frontales  et  multi 
loci  alii.  Ne  obliviscar  symptomata  illa,  quae  totius 
corporis  motione  evocantur:  pulsus  intermittens 

ac  varius,  jumentosa  urina,  sudor  viscidus,  pallida 
facies,  oculi  halone  cincti,  tumidum  abdomen,  mem- 
bra macra. 

Sequitur  series  symptomatum  consensualium,  pru- 
ritus narium,  capitis  dolor,  praesertim  frontis,  caligo 
oculorum  et  vertigo,  somnus  tumultuosus,  lassitudo, 
anxietas,  hypochondria  et  hysteria  (unde  fabulae 
illae  hydrarum  bufonumque  in  ventre  versantium 
et  ad  guttur  ascendentium),  oculi  distorti,  dilatatio 
pupillae,  amblyopia  (quidam  adeo  amaurosin  nomi- 
nant), tinnitus  aurium,  aphonia,  convulsiones  mu- 

scutorum,  quae  interdum  etiam  ad  choream  evehun- 
tur, etiam  singularem  epilepsiae  speciem  quidam 
helminthibus  adscribunt. 

Quibus  multis  symptomatibus  morbum  statim 
cognosceres,  nec  ulla  fortasse  diagnosis  quam  illa 
de  helminthiasi  facilius  posset  constitui;  sed  si  re- 
putaveris hanc  totam  symptomatum  seriem  prope- 
modum  njhii,  quod  in  morbis  ceteris  desideretur, 
continere,  verum  e contrario  symptomata  relata, 
morbis  generis  diversissimi  simul  peculiaria  esse, 
porro  nunquam  omnia  haec  symptomata  in  uno  casu 
una  comparere,  et  si  occurrant,  modo  periodice  in- 
veniri; ex  eo  elucet  morbum  non  tam  facilem  ad 
dignoscendum  esse,  quam  possis  opinari  et  ante  hac 
ab  omnibus  credebatur.  Illa  opinio  Cei.  Rudol- 
phi,  peculiares  non  esse  helminthiases,  etiam  si 
censeres  hehninthes  solum  symptomatum  causam 
esse,  nullo  pacto  foret  repudianda;  ubi  autem  con- 
sideraveris, formationem  helminthum  vel  potius 
morbosam  auctionem  atque  insolitam  earum  inquie- 
tem non  causam,  sed  consequentiam  multorum  pro- 
cessuum morborum  esse,  uti  jam  supra  diximus,  luce 
clarius  est,  ipsum  illum  statum , qui  helminthum 
procreationi  maxime  faveat,  nomine  helminthiasis 
dignum  esse,  praesertim  quum  symptomata  morbi 
ab  illis  helminthum  vix  unquam  queant  discerni. 
Cei.  Rudolphi  hisce  turbationibus  in  casibus  ple- 
risque  serophuloseos  processum  subjectum  arbitra- 
tur, aliis  contra  chronicam  tractus  intestinalis  in- 
flammationem accusantibus.  Ex  quibus  duabus  senten- 

tentiis  liceat  concludi,  processum  morbi  justam  cibo- 
rum assimilationem  impedientem  (prout  opinionem, 
quae  generationem  aequi vocam  laudat,  ailt  alteram,  quae 
helminthum  ovula  extrinsecus  in  corpus  venire  con- 
tendit, sequimur)  ortui  vel  immigrationi  helminthum 
imprimis  favere.  Notatu  praeterea  dignum  est,  a 
multis  hominibus  robustis  helminthes  discessisse, 
quae  secundum  suam  evolutionem  diu  in  organismo 
latuisse  debebant,  quaeque  suam  praesentiam  nullo 
plane  helminthiaseos  indicio  prodiderant.  Quo  per- 
tinet memorabile  illud  exemplum  juvenis  in  duello 
vulnerati,  a quo  ante  mortem  taenia  praeter  consue- 
tudinem longa  discessit,  ita  ut  omnes,  qui  aderant, 
quia  helminthem  adesse  non  suspicati  erant,  non  liel- 
minthem,  sed  intestinum  sese  conspicere  putarent. 
Insuper  multi  existunt  casus,  ubi  homines  cunctis 
helminthiaseos  symptomatibus  laborare  videantur, 
dum  nullo  discessu  aut  vivarum,  aut  mortuarum,  aut 
completarum,  aut  mancarum  praesentiam  helminthum 
comprobare  licet 2 res,  quae  etiam  nonnullos  medi- 
cos commovit,  ut  peculiarem  helminthiasin  sine  hel- 
minthibus  proponerent  -4-  paradoxon  medicum,  quod 
quamvis  ineptum  videatur,  tamen  consideratione  ac« 
curatiore  non  sit  indignum.  Ex  his  omnibus  appa» 
ret,  unica  constantia  helminthiaseos  indicia  disces- 
sum verarum  helminthum  aut  partium  helminthum 
existere,  atque  hoc  tum  demum,  si  diversae  adsint 
molestiae  helminthiasin  comitantes,  quia  in  eo  casu, 
ubi  hoc  non  habet  locum,  modo  helminthes  adesse 
declaratur,  minime  vero  morbum,  in  quem  velis  re- 
misque  invehi  unius  cujusque  est  medici. 

Diagnosis  licet  erroribus  multis  sit  subjecta, 
tamen  satis  tuta  est,  si  quidem  haec  tenemus  discri- 
mina processuum  morborum  primo  obtutu  similium. 
Ab  hydrocephalo  chronico,  cujuscum  symptomatibus 
nonnulla  nervosorum  conveniunt,  e.  g.  pupilla  dila- 
tata, convulsiones,  vomitus  etc.,  helminthiasis  differt 
abdomine  molli  quidem,  sed  tumefacto,  quod  in  hy~ 
drocephaio  introrsum  tractum  et  planum  comparet; 
diarrhoeis  periodicis,  dum  in  hydfocephalo  alvus 
obstructa  praevalet,  normali  capitis  temperie,  quae 
in  bydrocephalo  est  aucta,  et  omnium  irregularitate 
atque  inconstantia  symptomatum,  quae  sicut  Proteus 
formas  simulant  diversissimas. 

Difficilior  est  diagnosis  scrophularum  mesente- 
rialiuns,  quod  ambo  morbi  saepenumero  consocian- 
tur et  omnino  eorum  symptomata  sic  in  se  invicem 
transeunt,  ut  Cei.  Rudo  Iphi  affirmaverit,  omnia 
illa  symptomata,  quae  helminthiasi  sint  tributa,  nulla 
ac  nisi  scrophulis  nata  esse.  Verum  in  scrophulis 
mesenterialibus  abdomen,  in  helminthiasi  tumefactum 
et  molle,  est  durum,  passi m in  pressione  dolens, 
diarrhoeae  non  mucosae,  sed  chylosae.  In  accura- 
tiore exploratione  interdum  glandulas  tumidas  sen- 
tis per  integumenta  abdominalia.  Ab  hypochondria, 
hysteria  aliisque  cum  nervosis  affectionibus  conjun- 
ctis morbis  eo  tantummodo  certo  distingui  potest 
helminthiasis,  quod  hclminthes  aut  partes  earum  ex- 
cesserunt. 

Posteaquam  et  explicuimus,  quid  nomine  hel- 
minthiasis intelligamus,  scilicet  praesentiam  molestias 
procreantium  helminthum  et  indicia  ac  discrimina 


19 


hujus  morbi  attulimus,  ad  singula  transgredimur  sym- 
ptomata, quibus  praesentia  cujusque  generis  nosci- 
tur: res,  quae  therapiae  momenti  est  summi  et  cu- 
jus exploratio  cujusvis  studium  esse  debet  prima- 
rium, qui  in  cura  prosperum  spectat  eventum. 

Primum  de  ascaride  vermiculari  in  multis 
hominibus  frequentissima,.  De  specie  et  forma  ver- 
mium loqui  nobis  omnino  non  est  propositum,  mi- 
nime vero  de  forma  ascaridis,  quia  partim  propter 
frequentiam,  partim  ob  minus  tectam  sedem  una  om- 
nium est  notissima.  Turbationes  inde  proficiscentes 
sunt  maxime  molestus  pruritus  ad  sphincterem  ani, 
qui  ad  dolorem  perquam  intolerabilem  escendit  ac 
multis  in  casibus  vehementissimas  convulsiones,  epi- 
lepsiam et  in  sexu  sequiori , si  locum  suum,  rectum 
reliquit  et  perinaeo  trajecto  ad  vaginam  advenit,  nym- 
phomaniam  et  choream  gignit.  Qui  morbi  solum 
nascuntur,  si  ascaris  partem  recti  inferiorem  occu- 
pavit, nam  crebro  ingentes  earum  copiae  in  excre- 
mentis hominum  repertae  sunt,  qui  de  doiorificis  il- 
lis ac  periculosis  turbationibus  nunquam  conquesti 
sunt.  Ascaris  potissimum  juniori  propria  est  aetati, 
attamen  etiam  in  senioribus  exstat,  et  Cei.  Beck 
exemplum  refert,  ubi  illa  in  femina  sexaginta  anno- 
rum status  maxime  horribiles  commovebat,  qui  de- 
mum ascaride  per  amaras  injectiones  remota  tolle- 
bantur. 

Peculiaris  insuper  est  quaedam  indoles  perio- 
dica, qua  illa  phaenomena  incedunt,  quippe  quotidie 
certa  quadam  hora,  sed  quod  sciam,  semper  nocturna 
aegrotum  vexare  incipiunt,  itemque  desinunt  Bia- 

gnosis  est  expedita,  cura  simplex.  Cruveilhier 
in  casu  maxime  vehementi , ab  ipso  litteris  consi- 
gnato, plures  per  dies  unguentum  cinereum  ad  anum 
applicavit,  tam  Felici  cum  successu,  ut  dolores  sta- 
tim  evanescerent  auctoresque  non  redirent  Ab  aliis 
injectiones  remediorum  amarorum  simili  cum  exitu 
institutae  sunt. 

Difficilior  jam  est  cura  et  diagnosis  alterius  ho- 
minibus nocentis  generis,  ascaridis  lumhricoidis.  Ab- 
sconditus ejus  locus  in  Intestino  tenui  et  invasiones, 
quae  magnopere  aliis  congruunt,  hoc  efficiunt  Fre- 
quentissime ille  vermis  illam  helminthiasis  propriam 
gastrodyniam  ciere  dicitur,  nauseas,  in  quibus  in  ore 
saliva  sicut  in  salivatione  confluit,  vomitum  tum  ci- 
borum tum  liquoris  pelluciditatis  aquosae:  praeterea 
eidem  pleraeque  affectiones  nervosae  in  aetate  pue- 
rili adseribunter.  _ Nec.  desunt,  qui  credant  vermem 
posse  intestinum  perforare,  quod  multi  quidem  ne- 
gant, sed  in  eo  et  jure  quidem  cum  illis  consentiunt, 
vermem  intestino  relicto  in  ventriculo  atque  oeso- 
phago, innuo  etiam,  sicut  exempla  complura  osten- 
dunt, in  antro  II ig hin  ori  et  sinu  frontali,  in  pul- 
monibus et  larynge  vehementes  turbas  excitare  posse 
Quodcunque  demum  est,  constat  tamen  et  quotidie 
cernitur,  plane  sapis  pueris  ejusmodi  vermes  abire, 
praesentia  antea  nulla  re  prodita.  His  autem  tur- 
bationibus obviis  et  nobis  vermium  discessu  certio- 
ribus factis,  haec  animalia  cum  infantium  valetudine 
mala  cohaerere;  prima  est  indicatio,  entozoa  ex  cor- 
pore eliminanda  esse.  Memorabili  et  inexplicabili 
modo  optime  hoc  succedit  luna  decrescente,  prae- 

sertirn  quum  hoc  tempore  amiti  vermes  sponte  ex- 
cedant. Licet  autem  haec  res  aut  explicari  possit, 
aut  nequeat,  videmus  tamen  hoc  ita  se  habere  ideo- 
que  causa  sua  non  carere:  nostrum  modo  est,  hunc 
naturae  nutum  observare  et  eo  uti,  et  si  modo  fieri 
possit,  nostra  anthelminthica  tali  tempore  porrigere, 
illa  anthelminthica,  ad  qua  e deinceps,  ubi  de  taeniis 
disseremus,  revertemur,  in  has  licet  classes  distri- 
buere: 

1)  In  talia,  quae  agunt  mechanice  a)  mercurius 
vivus  nonnullae  unciae  pro  dosi.  iiemedium,  etsi  id 
scimus  quippe  inoxydatum  ab  organismo  respui,  et 
hanc  ob  causam  vires  suas  venenatas  exhibere  non 
posse,  tamen  in  casibus  nonnullis,  nhi  longius  tem- 
pus in  corpore  retinebatur,  haud  exiguas  et  perni- 
ciosas sequelas  habuit 

b)  Limatura  stanni,  limata  aut  graniilaia,  qua 
rum  prior  sine  dubio  rejicienda  est,  quia  acutis  suis 
cuspidibus  facillime  gastritidern  provocat ; altera  vero 
in  Scotia  altiore  adversus  taeniam  a vulgo  impendi- 
tur, et  ab  aliquot  medicis  Anglicis  valde  commen- 
data est.  Omnia  haec  remedia  duos  ad  tres  dies, 
cum  laxantibus  interpositis  applicantur, 

c)  Limatura  ferri,  de  qua  idem  valet,  quod  de 
superiore. 

d)  Stizolobium  (legumen  dolichi  prurientis),  cu- 
jus usum  quidem  111.  Rudolphi  abhorret,  sed  quod 
nominatim  in  infantibus  abEvanson  etMaunsel  ! 
egregie  collaudatur,  utpote  maxime  contra  ascari- 
dem  lumbricoidem  et  trichocephalum  caudatum  sa- 
lutare. Paratur  hoc  remedium  dehiscentibus  leguv 

minihus  in  syrupum  immersis  et  prurientibus  crini- 
bus tamdiu  derasis,  quoad  syrupus  consistentiam 
mellaginis  accipiat.  Puer  ventriculo  jejuno  unum 
ad  duo  cochlearia  minora  assumit.  Si  id  observa- 
mus, ut  crines  cum  syrupo  intime  misceantur  et  in 
bibendo  nihil  attingat  labia,  illud  medicamen  infan- 
tibus tenerrimis  sine  periculo  administrari  posse  di- 
citur, quando  quidem  modo  in  cutem,  neque  in  mem- 
branam mucosam  agat.  Jam  post  duos  tresve  dies 
vermes  adhibito  illo  remedio  abiisse  traduntur. 

2)  In  anthelminthica  specifica,  ex  quibus  primum 
illa  memoramus,  quae  sua  drastica  proprietate  ver- 
mes ex  corpore  expellunt,  non  omittentes,  totam 
nostram  remediorum  copiam  vix  unum  continere 
medicamen,  quod  non  ab  nonnullis  cum  successu 
prospero  adhibitum  et  hanc  ob  rem  praedicatum  sit. 
Itaque  nos  modo  praestantiora  et  quod  attinet  effe- 
ctum exploratiora  afferamus.  Maxime  frequentata 
et  potissimum  laudanda  sunt  oleum  ricini,  jalappa, 
gummi  gutti,  de  quorum  usu  infra,  ubi  de  taeniis 
agemus,  nonnulla  dicemus.  Altera  series,  plus  in 
vermes  ipsos  agens,  praecipue  remediis  constat 
amaris,  ac  praeterquam  quod  a vermibus  liberat,  eo 
praestat,  quod,  id  quod  in  gignendis  vermibus  mo- 
mentum summum  est/  laxitatem  tractus  intestinalis, 
quae  frequenti  drastieorum  usu  augetur,  imminuit. 
Inter  haec  medicamina  semina  cinae,  flores  tanaceti, 
radix  filicis  maris  nobilissima  existunt.  Praeterea 
efferuntur  laudibus  radix  et  herba  spigeliae  anthel- 
minthicae,  semina  sajbadill.  (in  quibus  quidem  ad- 
ministrandis summa  opus  est  cautio),  cortex  Geof- 

froyae  Suri  na  mensio,  valeriana  (fortasse  .contra  ner- 
vosa solum  sjmptomata  helminthicorum , sed  non 
adversus  adversarium  ipsum  spectans),  helmintho- 
cliorton  et  olea  empyreumatica , praesertim  oleum 
Chaberti,  vi  sua  in  taeniam  clarum;  inter  resinosa 
oleum  terebinthe  contra  ascaridem  utile. 

Posteaquarn  quae  imprimis  adversus  vermes 
cunctos  commendatur , recensuimus,  id  quod  nobis 
proposuimus  longius  persequamur  et  de  cura  ascaride 
laborantium  disseramus.  Plerumque  quando  vermes 
suspicamur,  sed  certa  eorum  indicia  nondum  habe- 
mus, antequam  anthelminthicis  in  morbum  invadimus, 
purgantia  damus,  ut  vermibus  egressis  certiores  fia- 
mus. In  hunc  finem  praedicat  E v an s on  mixtionem 
scammonii,  jalappae  et  calomelanos,  cui  oleum  ju- 
niperi addi  vult.  Diagnosi  certa  reddita  prima  est 
indicatio,,  ut  supra  diximus  vermes  in  organismo 
coacervatos,  aut  esse  occidendos  aut  alio  modo  eos- 
dem ad  Jocum  suum  relinquendum  propensos  fa- 
ciendos. tino  consilio  et  a vulgo  inulta  remedia 
domestica  advocantur,  et  a medicis  clarissimis  ma- 
gna formularum  copia  divulgata  est,  quarum  notis- 
sima et  propter  tutum  successum  nobilissima  est  illa 
Bremseri: 

Rp.  Seni.  Cio. 

Rad.  Tanacet.  contus,  ii 
Pulv.  Valeriam 
Rad.  Jalapp. 

iiali  sulphur,  depur.  ii  gii 
Oxjmell.  squill.  q.  s.  ut  f.  Electuarium, 
Ia  dies  duo  ad  tria  cochlearia  minora® 

Eadem  laude  dignum  est  illud  Cruveilhieri 
praescriptum : 

Fol.  Senn.  Rad.  Rhei.  Sem.  Cinae.  Artemis. 
Abrot.  Helminthochort.  Flor,  Tanacet.  Artemis,  pon- 
ti c.  ^ gi. 

Infunde  c.  aq.  fervid.  q.  s.  Colat,  ^viii.  Adde 
Sacchar.  q.  s.  ut  f.  Syrup. 

Q.uoque  mane  per  tres  dies  unum  cochlear  ma- 
jus. Quod  remedium  eo  potissimum  valde  videtur 
prodesse,  quod  omnia  illa,  quae  in  quibusdam  casi- 
bus proficiebant,  in  se  conciliat,  ita  ut  vermis  quasi 
optionem  modo  habeat,  quo  medicamine  eliminetur. 

Vermibus  jam  ex  organismo  profligatis,  sive 
symptomata  helminthiasis  desierint,  sive  persistant, 
indicatio  causae  spectanda  est.  Amara  remedia  non 
seponuntur,  vel  si  helminthes  remediis  aliis  remotae 
sunt,  haec  cum  amaris  commutantur,  quum  ea  ct 
ortum  vermium  arceant,  et  illos  fortasse  ex  ovulis 
residuis  egressos  celeriter  necent  atque  ex  organismo 
ejiciant.  Insuper  diaeta  moderanda  et,  si  quidem 
fieri  potest,  domicilium  mutandum.  Jubeatur  aegro- 
tus mucosos,  insipidos  cibos  vitare,  imprimis  a fa- 
rinaceis cibis  et  oleribus  impediatur;  caro  autem 
pro  nutrimento  et  pro  potu  cerevisia  vel  vinum  por- 
rigantur. Si  licet,  aeger  suum  domicilium,  quando 
situm  est  in  profunda,  humida  et  aquis  stagnanti- 
bus abundante  regione,  cum  altiore  et  sicco  per- 
mutet. 

Jam  ad  taenias  nos  convertimus.  Duae  sunt 
species,  quibus  id  est  commune,  ut  raro  plus  quam 
vermis  unus  in  hominibus  exstet,  nec  sicut  in  spe- 

ciebas  supra  expositis  aetas  sit  infantilis  et  pueri- 
lis, quae  praesertim  laboret,  sed  flos  aetatis.  Utri- 
que ceterum  eadem  sunt  symptomata  $ sensus  pecu- 
liaris, qui  in  regione  umbilicali  existit  et  ab  aegrotis 
describitur  tamquam  animal  ibi  se  moveat  vehemen- 
ter, et  clare  comparentia  symptomata  systematis  ner- 
vorum affecti,  hypochondria  atque  hysteria,  quibus 
symptomatis  fabula  exstitit  de  deglufitis  anguibus, 
lacertis,  ranis,  de  qua  re  a vulgo  multa  dictitantur. 
Nam  quum  hujusmodi  aegri,  jam  a natura  ad  res 
ineptissimas  animo  informandas  propensi,  insuper 
motum  istius  animalis  sentiant,  opiniones  suas  prae- 
judicatas eo  confirmatas  vident,  creduntque  se  por- 
tentis gravidas  esse.  Praeterea  exstat,  ut  in  omni- 
bus helminthicis,  turbata  concoctio  et  inde  depra- 
vata nutritio. 

Haec  fere  sunt  symptomata  illarum  duarum 
vermium  specierum.  Quo  pertinet,  tamquam  maxime 
memorabile,  saepenumero  observata  inquies  talium 
aegrotorum,  quando  musicam  audiunt.  Quod  qui- 
dem procul  dubio  non  in  idiosyncrasia  vermis  ni- 
titur, ita  ut  auditione  musicae  turbetur,  sed  potius 
a morbosa  affectione  systematis  nervorum  ejus,  qui 
vermem  alit,  quemque  id  summopere  cruciat,  quod 
sano  summae  est  voluptati.  In  nullo  autem  verme 
symptomata  sunt  fallaciora  quam  in  illo,  si  quidem 
nulla  exstat  certa  nota,  qua  status  ex  vermibus  pen- 
dentes ab  idiopathicis  ejus  generis  discernantur,  ita 
ut  adeo  illa  titillatio  omnium  fere  fallacissimum  sit 
symptoma , quia  ex  hypochondria  laborans,  qui  de 
taenia  aut  audivit,  aut  legit,  aut  aliquando  eam  vi- 

di t,  eandem  titillationem  certo  se  percipere  arbitra- 
bitur, et  quia  in  hysterica  muliere  facile  hic  sensus 
cum  globo  hysterico  potest  confundi.  Unicum  in- 
dicium certum  sunt  vermis  partes  egressae,  sic  dicti 
vermes  cucurbitacei , ex  quibus  etiam  solis,  quod 
medici  minime  nihil  refert,  vermis  species  accurate 
definienda  est.  Verumtamen  si  in  cuj uspiam  ex- 
crementis illae  partes  inventae  sint,  cave  ne  statim 
inducaris,  ut  omnibus,  quae  suppetunt,  remediis  an- 
thelminthicis  utaris.  Nam  aeque,  atque  illum  statum 
morborum  per  se  solum  exstare  vidimus,  nonnulla 
existunt  exempla,  ubi  tali  verme  praesente  nullae 
movebantur  molestiae. 

Cura  ab  illis  supra  laudatis  medicaminibus  an- 
tbelmintbicis  inchoanda  est;  at  in  ipsa  hac  condi- 
tione non  interes!  nihil,  quo  remedio  utamur,  prae- 
sertim quum  genus  utrumque  non  iisdem  remediis 
cedat.  Necesse  igitur  est  antea  membra,  quae  abie- 
runt, explorentur,  ut  dispiciamus,  utrum  bothrioce- 
phalus  an  taenia  excitet  mala.  Ad  quam  rem  ex- 
sequendam non  est  necessarium,  medicum  insignem 
esse  helminthologiim,  etenim  simplicissimum  specie- 
rum  discrimen  est  hoc,  ut  in  taenia  genitalium  ostia 
vel  oscula  in  margine  unius  aut  alterius  lateris  ex- 
stent, in  bothriocephaio  semper  in  medio.  Quodsi 
corpuscula  abierunt,  qui  suspicionem  vermem  esse 
praesentem  movent,  perscrutatio  corpusculorum  eo 
est  expeditior,  quod  semper  foecundafa,  igitur  ma- 
xime et  matura  et  evoluta  membra  vermis  discedunt. 
Copia  anthelminthicorum,  quae  jam  in  ascaride  tra- 
ctanda allata,  parieter  adversus  illum  vermem  adbi- 

bita  est,  uti  omnino  veterum  hujus  morbi  cura  id 
peculiare  habebat,  ut  cunctis  generibus  commixtis 
ad  propriam  sensibiiitatem  adversus  certa  quaedam 
remedia  non  attenderet  et  satisfecisse  se  censeret, 
si  remedium  in  uno  casu  efficax  inventum  jam  ubi- 
que impenderet.  Praestantissima  medicamina  con- 
tra taeniam  solium  sunt:  supra  jam  memoratum 
stannum  granulatum,  quod  quidem  nullo  pacto  cum 
limatura  stanni  permiscendum  est,  quae  vermem 
sane  interimit,  sed  una  tubo  cibario  perquam  no- 
cet: uncia  una  et  dimidia  cum  syrupo  propinata 
laxante  super  addito  plerumque  sufficit;  oleum  Cha- 
berti  et  animale  Dippelii,  utrumque  excellens  reme- 
dium anthelminthicum,  quibus  nulla  species,  ne  re- 
motum quidem  a tubo  cibario  in  hepate  situm  di- 
stoma  hepaticum  resistit.  Sed  tam  foedo  sunt  odore 
et  sapore  futili,  ut  tantummodo,  omnibus  ceteris 
medicaminibus  frustra  adplicatis,  aegroti  consilium 
illorum  admittendorum  capiant;  causa,  quae  eorun- 
dem frequentiam  majorem  et  usum  alibi,  quam  in 
casibus  pertinacissimis,  prohibuit,  praesertim  quum 
praeterea  momentum  in  organa  concoctioni  inser- 
vientia perniciosum  exserant.  Oleum  Dippelii  pro- 
pter foetorem  minorem  anteferendum.  Cortex  ra- 
dicis Granati  diversis  formis  ordinatus  et  tutissime 
quidem  pulvis,  dimidia  quaque  hora  scrup.  ii.  Re- 
medium Wagleri,  Ettmuelleri,  Matthieui, 
cujus  substantia  maxime  efficax  est  gumini  gutti, 
cujusque  ceteras  substantias  hic  exponere  longum 
est.  Viennae  usurpatur  medicamen 

Rp.  Cummi  Gutti 

Ujdrarg.  muriaf  mi t » aa  V)* 

Rad.  Jalapp. 

Sacchar.  alb.  gi 

m.  f.  p.  Divide  in  partes  aequales  IV. 

I)S.  Binis  horis  pulverem  unum, 
quod  quidem  simplex,  sed  omnes  boni  remedii  an- 
thelminthici  conditiones  continet  et  creberrime  pro- 
sperrimo gaudet  eventu. 

Jam  ad  remedia  adversus  bolhriocephalum  com- 
mendata venientes,  illa  silentio  transimus  medicamina 
quasi  heroica,  Nufferfianum,  eique  simile,  sed  vehe- 
mentius etiam  agens  Her r ensch wandtii,  nonnisi 
illud  Odi  eri  a multis  praedicatum  et  semper  sa- 
luberrimum memorantes» 

Commendat  radicem  filicis  maris  cum  aqua  co- 
ctam et  post  sum  tam  horis  duabus  elapsis  olei  ri- 
cini uncias  iii.  A nonnullis  etiam  potus  frigidae 
aquae  fontanae  laudatur,  simplex,  innocuum  et  saepe- 
numero  faustum  remedium.  Nescio  autem  an  pas- 
sim  aquae  admixta  salia  vel  gasa  effectum  cum  sim- 
plicitate medicaminis  nullam  rationem  habentem 
protulerint.  Stannum  limatum  in  hunc  quoque  ver- 
mem proficit,  quando  quidem  non  specifice,  sed  me- 
chanice agit. 

Complectentes,  quae  diximus,  quod  attinet  ae- 
tiologiam et  prognosin,  fateri  nos  oportet,  ortum 
vermium  quidem  etiam  nunc  latere;  sed  ex  expe- 
rientia conditiones,  quibus  praesertim  foveantur,  co- 
gnitas habentes,  domicilia  accusamus  humida  et  in- 
sipidam, ad  fermentationis  processum  propensam 

nutntionem,  quod  origini  illorum  inprimis  faveant. 
Quod  spectat  ad  prognosin,  pessima  videtur  in 
Strongjlo  gigante,  qui  tam  vehementibus  motibus, 
quam  consumtiooe  renum  et  medullaris  et  corticalis 
substantiae  vitam  in  periculum  adducere  potest;  mi- 
nus mala  prognosis  est  in  taenia  et  bothriocephalo, 
qui  potius  incommodi  ac  molesti  quam  periculosi 
existunt,  et  quamquam  corpori  ob  magnitudinem  co- 
piam haud  exiguam  chyli  subtrahunt,  raro  tamen 
insignem  debilitatem  ac  maciem  procreant.  In  asca- 
ride  lumbricoide  praesagium  multum  variat;  creber- 
rime nullae  fiunt  turbationes,  ilio  verme  ex  infanti- 
bus maxime  florentibus  saepe  abeunte.  Verum  quum 
interdum  suum  relinquat  domicilium  et  aliqua  de 
causa  ignota  in  organa  sedi  ipsius  non  convenientia 
migret,  status  vitae  perniciosos  proferre  valet.  Ne- 
que infausta  est  prognosis  in  ascaride  vermiculari, 
quae  saepenumero  valde  copiosa  praesentiam  suam 
modo  excrementis  prodit  atque  etiam,  si  turbationes 
paulio  ante  consignatas  ciet,  facilibus  simplicibusque 
remediis  profligari  potest.  Malum  est  praesagium 
in  disfomate  hepatico,  cujus  praesentia  haud  raro 
indicium  insanabilis  degenerationis  hepatis  est.  Plane 
autem  videtur  innocuus  frequens  trichocephalus, 
quum  adhuc  nullas  ejus  in  corpore  praesentis  no- 
tas habeamus;  de  vermibus  autem  raris  nihil  om- 
nino constat,  quia  modo  in  singulis  vel  paucis  casi- 
bus et- tum  post  obitum  demum  observati  sunt. 


VITA. 

Ego  Jo annes  Her mannus  Behr,  confessioni 
reformatae  addictus,  Cothenis  natus  sum  patre  Carolo, 
matre  Carolo  tta  e gente  AI  be  r t.  Primis  literarum  ele- 

mentis  imbutus  sum  gymnasio  Cotheniensi,  quod  dire- 
ctore Haeniseh  floret.  Anno  hujus  saeculi  trigesimo 
octavo  cum  testimonio  maturitatis  dimissus,  Halas  petii, 
arti  medicae  operam  navaturus.  Audivi  disserentes 

111.  Erdmann  de  logice,  111.  de  $ chlechtend  a 1 
de  botanice,  111.  d’Al  tonde  anatomia,  111.  Bur  meis  ter 
de  zoologia,  111.  Gerlach  de  psychologia. 

Relicta  deinde  universitateHalensi  a.  MDCCCXXXIX. 
in  Herbipolitanam  me  contuli,  ubi  numero  civium  aca- 
demiae  adscriptus  per  unum  annum  et  dimidium  viros 
Illustrissimos  disserentes  audivi  hosce: 

111.  Muenz  de  anatomia  et  arte  cadavera  hominum 
rite  secandi,  111.  Rumpf  de  pharmacologia,  111.  Mar- 
cus de  pathologia  et  therapia  generali,  111.  Rumpf  de 

chemia;  111.  d’Outrepont  de  arte  obstetricia;  111. 
Textor  de  chirurgia. 

Inde  Halas  regressus  scholas  111.  DJAlton  de  phy- 
siologia, 111.  Ger ma r de  mineralogia,  111.  Schweigger 
de  physice,  111.  Kruhienberg  de  pathologia  et  therapia 
generali  et  speciali  audivi.’ 

Scholis  clinicis  medicis  111.  Krukenberg,  chirurgi- 
cis 111.  Blasius  per  tria  semestria,  obstetriciis  111. 
H o h 1 per  semestre  interfui. 

Quibus  omnibus  viris,  summe  de  me  meritis,  maxi- 
mas habeo  semperquc  habebo  gratias. 

Tempore  autumnali  anni  praeteriti  hanc  almam  lit- 
terarum sedem  petii,  ut  tentamine  medico,  nec  non  ex- 
amine rigoroso  absolutis,  dissertatione  thesibusque  de- 
fensis, summi  in  utraque  medicina  honores  in  me  con- 
ferantur. 

T H E S E S. 

1.  Plantae  non  solum  e seminibus  oriuntur. 

2.  Insectorum  distributio  geographica  maxime  de 
climate  dependet. 

3.  Camphora  saepe  optimum  aphrodisiacum. 

4.  Febris  hectica  non  semper  amputationem  vetat. 

5.  In  carditide  digitalis  saepe  contraindicata  est.  f 

6.  Tuberculosis  aliam  genesin  habet  ac  scrophu» 
losis. 


